**Előterjesztés**

**Körmend Város Önkormányzata Képviselő-testületének 2019. december 12 -i ülésére**

**Tárgy**: Beszámoló a Körmend és Mikrotérsége Köznevelési Intézményfenntartó Társulás 2019. évi tevékenységéről

Tisztelt Képviselő-testület!

A Körmend és Mikrotérsége Köznevelési Intézményfenntartó Társulás (a továbbiakban Társulás) társulási megállapodásának 14. pontja alapján minden társult Önkormányzat évente legalább egy alkalommal napirendjére tűzi a Társulás munkájáról elkészített beszámoló megtárgyalását.

A Társulás Tanácsa az idei évben 5 ülést tartott, melyekről az beszámolót kívánom ismertetni:

Társulás 2018. évi előirányzat és költségvetési határozat módosítással kezdte meg a 2019-es évi feladatait.

A Társulás esetében az előirányzatokat növelése vált szükségessé a bérkompenzáció és a szociális ágazati összevont pótlékok 2018 október-december időszakra vonatkozó átvétele miatt.

Dr. Batthyányné Coreth Mária Óvoda és Bölcsőde esetében az előirányzatokat szintúgy a bérkompenzáció és a szociális ágazati összevont pótlék átvétele növelte kiadási oldalon a személyi juttatások és a járulékok sorokat, bevételi oldalon az intézmény finanszírozást.

Társulás 2019. évi költségvetésének megtárgyalásakor a feladatellátásban a Egyházashollósi Tagóvoda 2018-ban történt kiválása miatt már nem szerepelt. 2019-ben az óvodai ellátás vonatkozásában a Körmendi telephelyeken 16 csoport, Molnaszecsődön 1 csoport működik. A bölcsődei ellátás Körmenden történik.

A központi költségvetésből a működési célú támogatást Körmend Város Önkormányzata kapta, amelyet tovább adott a Társulásnak. A 2018-ban gyereklétszámhoz igazodó csoportszám és dolgozói létszám módosítások eredményeképpen 2019-ben csökkent az 1 gyermekre jutó fajlagos önkormányzati hozzájárulás összege a 2018-as 202.950 Ft-ról 156.690 Ft-ra. A saját bevételek döntő részben az étkezési térítésből származtak. Mivel az ingyenesen étkezők köre évről évre bővül a jogszabályi lehetőségek miatt, ezért ez a bevételi forrás csökkenő tendenciát mutat.

A személyi juttatások tervezésében változás volt a minimálbér és a szakmai bérminimum további emelése 2019. január 1.-től. Dologi kiadások között az élelmezési kiadás volt a legjelentősebb, ami a várható igénybevétel alapján került tervezésre.

2019. márciusában a Társulási Tanács az óvodai beiratkozás időpontját kitűzte. A 2019/2020-as nevelési évben a Körmend és Mikrotérsége Köznevelési Intézményfenntartó Társulás által fenntartott óvodákban 2019. április 25-26-ai napokon voltak azon gyermekek számára a beiratkozás, akik 2019. augusztus 31. napjáig betöltötték harmadik életévüket.

A Társulási Tanács megtárgyalta és döntött arról hogy az idei évben a Körmend és Mikrotérsége Köznevelési Intézményfenntartó Társulás, mint ajánlatkérő a 2019 évben nem kíván közbeszerzési eljárást lefolytatni.

2018. évi gazdálkodásról szóló beszámoló tartalmazta a Körmend és Mikrotérsége Köznevelési Intézményfenntartó Társulás és a fenntartásában működő Dr. Batthyányné Coreth Mária Óvoda és Bölcsőde 2018. évre vonatkozó pénzügyi beszámoló adatait, külön kiemelve a nagyobb összegű dologi kiadásokat.

A 2018. szeptemberi óvodai intézményi átszervezést követően az Egyházashollósi Tagóvoda kivált, egyéb vonatkozásban változatlan szervezeti struktúrában történt a működés. Körmenden kívül egész évben Molnaszecsődön működött tagóvoda. Az óvodai és bölcsődei területen is 1-1 csoport csökkenés került végrehajtásra. A fenntartáshoz a bejáró gyerekek létszáma alapján a Társulás tagjai, illetve a tagóvodák vonatkozásában a székhely települések hozzájárultak. A bölcsőde működtetését továbbiakban is Körmend Város Önkormányzata biztosította. 2018. évben a biztonságos működés feltételei adottak voltak, az eredeti költségvetési tervezethez képest az év során Körmend és Magyarszecsőd Önkormányzata külön is hozzájárult az intézményi karbantartási munkák elvégzéséhez.

A Társulás esetében az 2019-es évi előirányzatok növelése szükségessé vált a bérkompenzáció és a szociális ágazati összevont pótlékok miatt. A 2018. évi maradvány összegével nőtt a dologi kiadások előirányzata.  
Az Óvoda esetében az előirányzatokat szintúgy a bérkompenzáció és a szociális ágazati összevont pótlék, valamint a 2018. évi maradvány növelte a személyi juttatások és járulékai sorokat.

2019/2020-as nevelési év óvodai beíratás tapasztalatai és indítható óvodai csoportok számának meghatározásának adataiból a várható csoportlétszám alapján megállapítható volt, hogy a Dr. Batthyányé Coreth Mária Óvoda és Bölcsőde intézményben 17 csoport indítható 2019. szeptember 1-étől.

Dr. Batthyányné Coreth Mária Óvoda és Bölcsőde intézményvezetője,Vadász Mária elkészítette a intézmény működéséről szóló részletes beszámolóját. A beszámolóban részletes kifejtést találunk az óvodai nevelési munka különböző tevékenységi területeiről, a rendelkezésre álló személyi és tárgyi feltételekről, az intézmény kapcsolatrendszeréről, az intézmény átszervezéséről.

A Körmend és Mikrotérsége Köznevelési Intézményfenntartó Társulás költségvetés módosítására második alkalommal került sor.

A társulás fenntartásban lévő Dr. Batthyányné Coreth Mária Óvoda és Bölcsőde 2019. évi előirányzatai esetében előirányzat-módosításokra volt szükség, amelyet az indokolt, hogy a bölcsődei feladatellátás területén szeptembertől 1 csoporttal több – 4 csoport - látja el a feladatot, amelyhez 2 fő kisgyermeknevelő felvétele vált szükségessé.

Az óvodai feladaton csak az új tanév kezdetére – 2019/2020 - sikerült dolgozói létszámot felvenni a nyugdíjazás következtében megüresedett álláshelyekre dolgozókat. Áthelyezések, racionális megoldások is történtek az egyes feladat ellátási helyek között, ezáltal a fedezet biztosítható a bölcsődei feladatra.

A személyi juttatás 2.900eFt-al, a munkaadót terhelő járulék 508eFt-al nőtt a bölcsődei feladat esetében, illetve csökkent az óvodai feladat esetében.

Kérem a Tisztelt Képviselő Testületet, hogy az alábbi határozati javaslatot elfogadni szíveskedjen.

**HATÁROZATI JAVASLAT**

Körmend Város Önkormányzatának Képviselő-testülete úgy dönt, hogy a Körmend és Mikrotérsége Köznevelési Intézményfenntartó Társulás 2019. évi tevékenységéről szóló beszámolót elfogadja.

Körmend, 2019. december 05.

**Bebes István**

**polgármester**